C 344/104
LV
Eiropas Savienības Oficiālais Vēstnesis
29.9.2023.
Nesen publiskotie dati (34) liecina, ka 2023. gada pirmajā ceturksnī jauno “vienradžu” skaits ES bija salīdzinoši neliels: reģistrēti tikai četri, salīdzinot ar aptuveni 20 vienradžiem attiecīgajā periodā 2021. un 2022. gadā (attiecīgi 22 un 20).
2020. gada 1. ceturksnī tika nodibināti četri jauni “vienradži”.
Tāpēc “vienradžu” “dzimstība” ES, šķiet, ir samazinājusies līdz līmenim, kāds bija vērojams pirms Covid-19.
Pat ņemot vērā neseno augšupejošo tendenci, ES atpaliek no citiem reģioniem, piemēram, ASV, Ķīnas un Apvienotās Karalistes, kur koncentrējas lielākā daļa “vienradžu”, jo tie tur ir dibināti vai arī pārceļas uz turieni pēc dibināšanas (35).
Spēcīgu un atbalstošu sistēmu izveide un ES vienotā tirgus potenciāla pilnīga izmantošana ir svarīgi aspekti vienradžu skaita palielināšanai vai to piesaistīšanai no visas pasaules.
Pamattrajektorijas pamatā ir “vienradžu” vēsturiskie dati par 2008.–2022. gada periodu.
Šajā gadījumā ir izvēlēta eksponenciālā funkcionālā forma, kas labi atbilst vēsturiskajiem datiem (15. attēls).
Digitālās desmitgades trajektorija nav attēlota nesenās/pašreizējās tendenču nestabilitātes dēļ.
15. attēls.
“Vienradžu” skaits ES.
Vēsturiskie dati un pamattrajektorija
3.2.10.
Sabiedrisko pakalpojumu digitalizācija Mērķis: sabiedrisko pakalpojumu digitalizācija, kur 100 % tiešsaistē ir pieejama galveno sabiedrisko pakalpojumu sniegšana un attiecīgā gadījumā iedzīvotājiem un uzņēmumiem Savienībā ir iespējams tiešsaistē mijiedarboties ar publiskās pārvaldes iestādēm.
GSR definīcija: — Iedzīvotāji: galveno publisko pakalpojumu sniegšana iedzīvotājiem tiešsaistē – mēra pēc tā, kāds ir administratīvo procedūru īpatsvars, ko svarīgu dzīves notikumu gadījumā var pilnībā izpildīt tiešsaistē.
Tas attiecas uz šādiem dzīves notikumiem: pārcelšanās, transports, maza apmēra prasību procedūras sākšana, ģimene, profesionālā dzīve, studijas un veselība. — Uzņēmumi.
Galveno publisko pakalpojumu sniegšana uzņēmumiem tiešsaistē – mēra pēc tā, cik lielu administratīvo procedūru īpatsvaru uzņēmējdarbības sākšanas un parastu saimniecisko darbību veikšanas gadījumā var pilnībā izpildīt tiešsaistē.
(34) Dealroom (https://tinyurl.com/EU-unicorns-Q1-2023).
(35) Dealroom (https://tinyurl.com/unicorns-totals-non-EU).